UDKAST til skolens brev til forældre

Kære Forældre

**Orientering om skolens deltagelse i afprøvning af ny sprogvurdering**

Vores skole har takket ja til en invitation til at afprøve og gøre os ”erfaringer med det nye sprogvurderingsredskab for elever i børnehaveklassen i skoleårene 2022/23 og 2023/24” – jf. denne [invitation til skolen](https://d2kxr106kyasg0.cloudfront.net/wp-content/uploads/2022/10/Invitation-til-skolerne.pdf). Hensigten er at skolen får et bedre overblik over pædagogiske potentialer og udfordringer samt indsigt i de muligheder, der ligger i det nye sprogvurderingsredskab som bliver obligatorisk at anvende for alle folkeskoler fra skoleåret 2024/25.

Børne- og Undervisningsministeriet, Styrelsen for Undervisning og Kvalitet (STUK) har indgået aftale med TrygFondens Børneforskningscenter og Epinion om at stå for dette afprøvnings- og udviklingsarbejde og STUK har skrevet et brev til jer, som forældre til et barn i børnehaveklassen, om formålet med projektet og jeres rettigheder ift. data, jf. [Brev til forældre fra STUK](https://d2kxr106kyasg0.cloudfront.net/wp-content/uploads/2023/02/Oplysningstekst-fra-STUK-til-foraeldre-ifm.-udvikling-af-nyt-sprogvurderingsvaerktoj-februar-2023.pdf).

Afprøvning af sprogvurderingen igangsættes her i starten af 2023 og vi er blevet tilbudt adgang til elevernes resultater herfra, til brug for vores pædagogiske arbejde med den løbende evaluering (jf. folkeskolelovens § 13) af elevernes sproglige udvikling, på linje med andre evalueringsresultater. Det har vi besluttet at sige ja tak til.

STUK har besluttet at I skal kunne få jeres barn fritaget for denne sprogvurdering hvis I ikke ønsker, at jeres barn skal deltage. I så fald ring eller skriv til skolen herom hurtigst muligt.

Læs i Brev til forældre fra STUK (link ovenfor) for flere informationer.

Med venlig hilsen

[Skolens leder eller Børnehaveklasseleder]